  Константин Вознесенских Майя Бывальцева Выль ар уе Ижкарын улӥсьёслы тылын но видеоен шоу возьматозы. «Вместе теплее» (0+) фестиваль улсын Ижысь Шор площадьын йӧ карез усьтозы, со выль ар шулдыръяськонлы кутскон сётоз. Шулдыръяськон 1-тӥ толшорысь 4 часозь мыноз, ивортӥз кар администрцилэн пресс-службаез ивортӥз. Самуил Маркашклэн «12 месяцев» выжыкылэзъя лэсьтэм йӧ карез нимлыко усьтон 20 часын кутскоз. Кибашлыос королевалэсь замоксэ но кык аркаос лэсьтӥзы, соос толэз но гужемез возьмато. Чеберъям кыз сьӧрын бадӟым лабиринт, солэн шораз тылскем дурын 12 толэзьёс шунско. Котькуд адями аслаз вордскем толэзезлэсь скульптуразэ шедьтыны, соин туспуктыны но мерлыко вотэсъёсы #яянварь, #яфевраль, #ямарт но со выллем хештегъёсын поттыны бгытэ. Толшор шулдыръяськонёс пумын радъясьёс лыдъялозы, кыӵе толэзе вордскемъёс тросгес. Йӧ карез усьтонэз театр возьматонэн кутскоз, отчы тодмо выжыкылъёсысь персонажъёс пыриськозы. Со сяна, вожвылъяськонъёс, шудонъёс ортчозы, отын кузьымъёс утыны луоз. Удмуртилэн шоркараз улӥсьёсты но куноосты элькун коллективъёс ӟечкылалозы: туала но эстрада эктонъя «Атлантида» ансамбль, эктонъя «Вертикаль» студия, «Красивые» дуэт, «Форт Боярд», «Бурановские бабушки» но мукетъёсыз. 0 час 10 минутэ Удмуртиысь кивалтэтлэн юртэз вылын тылын нно видеоен «Фильтры будущего» шоу возьматозы, со улсын Дед Мороз «азьланьысь фильтръёс» пыр Ижкарез возьматоз. Котькуд эпизод дыръя крезьгур чузъяськоз. Ижкарез выжыкыл, индустри но инсьӧр стилен возьматозы. Шоу пумын пӧртэм дуннеысь куинь тигръёсты адӟыны луоз. Уйшорлэсь 10 минут азьвыл Шор площадьысь бадӟым экранъёс вылысен карын улӥсьёсты Удмуртилэн тӧроез Александр Бречалов но карлэн тӧроез Олег Бекмеметьев ӟечкылалозы, 0 час 50 минутэ Россилэн азмуртэз Владимир Путин вераськоз, нош 1 часын сцена вылэ Дед Мороз потоз. Туэ кык фейерверк луоз: нырысетӥез – 0 часын Операя но балетъя театр вӧзын, 1 часын – Иж тыметлэн ярдураз. 1 часысен 4 часозь вань мылкыд карисьёс понна эктонъёс ортчозы. «Вместе теплее» фестиваль улсын Ижкарын валтӥсь ужрадъёс 31-тӥ толсурысен 7-тӥ толшорозь ортчозы, соосын татын тодматске. Тодэ вайытом, Выль ар уе Ижкарысь электротранспортлэн куд-ог маршрутъёсыз кемагес ужалозы, нош отын ветлон дунтэк луоз.  Тегъёс: Выльар праздникъёс Шорплощадь Ижкар  